হাসিনার কথায় চাঙ্গা আওয়ামি লিগ! কী বললেন প্রাক্তন প্রধানমন্ত্রী?

ওয়েব ডেস্ক: আওয়ামি লিগের (Awami League) ৬ শহিদ কর্মীর উদ্দেশে দিলেন বড় বার্তা দিলেন বাংলাদেশের (Bangladesh) প্রাক্তন প্রধানমন্ত্রী শেখ হাসিনা (Sheikh Hasina)। তিনি বলেন, “চিন্তা কর না, ওদের দিন ফুরিয়ে আসছে।” এখানে ওরা বলতে কি অন্তর্বর্তী সরকারকে (Interim Government) বোঝাতে চাইলেন হাসিনা? স্পষ্ট না হলেও অনুমান অন্তত তেমনটাই করা যায়। এখানেই শেষ নয়, হাসিনা আরও বলেন, “সেনা ক্যাম্পে সব কাগজপত্র জমা দিয়ে এস। আমি এখান থেকে ব্যবস্থা করছি। নজরুম ইসলামের কাছে সব ছবি পাঠিয়ে দাও।”

শেখ হাসিনার সরকারের পতনের পর থেকেই দেশের বিভিন্ন প্রান্তে আওয়ামি লিগের নেতাকর্মীরা নির্যাতনের শিকার হচ্ছেন। কেউ হারিয়েছেন প্রিয়জন, কেউ আবার জীবিকা হারিয়ে নিঃস্ব হয়েছেন। অনেকেই এখনও নিখোঁজ রয়েছেন। এই পরিস্থিতিতে সোমবার সন্ধ্যায় ভার্চুয়ালি তাঁদের সঙ্গে কথা বলেন আওয়ামি লিগের প্রধান শেখ হাসিনা। আশ্বাস দেন, সব অপরাধের বিচার হবে, তবে ধৈর্য ধরতে হবে।

আরও পড়ুন: গুজব ছড়িয়ে বিভ্রান্তি তৈরি করা হচ্ছে, দাবি বাংলাদেশি সেনাপ্রধানের

আওয়ামি লিগের পক্ষ থেকে আয়োজিত ফেসবুক লাইভে বাংলাদেশের বিভিন্ন প্রান্ত থেকে নির্যাতিত মানুষজন অংশ নেন এবং শেখ হাসিনার কাছে নিজেদের দুর্দশার কথা তুলে ধরেন। প্রিয়জন হারানোর যন্ত্রণা, নিরাপত্তাহীনতার আতঙ্ক ও সুবিচারের দাবি—সবকিছুই উঠে আসে তাঁদের বক্তব্যে। প্রত্যন্ত এলাকার মানুষজন চোখের জলে জানান, তাঁদের জীবনে এখন অভিভাবকহীনতার অনুভূতি। তাঁদের একটাই আর্জি, “আপা, আপনি ফিরে আসুন। আমরা আছি আপনার সঙ্গে।”

এদিকে দেশের মানুষের আবেগ ও আকুলতা বুঝতে পারেন শেখ হাসিনা নিজেও। নিজের জীবন সংগ্রামের কথা স্মরণ করে তিনি বলেন, “আমিও আমার পরিবার হারিয়েছি। লড়াইটা সহজ ছিল না। আল্লাহকে ডাকুন। সুবিচার হবেই, তবে ধৈর্য ধরতে হবে।”